Natten til fredag truede de to ældste drenge en 63-årig kvinde og en yngre mand med pistolen og ville have penge. De fik dog ikke noget udbytte. Lørdag eftermiddag omkring klokken to var den gal igen. To unge drenge truede en 56-årig mand med pistol og ville have ham til at udlevere penge. En tredje dreng kiggede på. Den 56-årige mand ville ikke give drengene penge og forsøgte at pågribe dem. Det lykkedes dog drengene at flygte. Kort tid efter fandt politiet frem til de tre drenge, der alle sigtes for røveriforsøg. Drengene, der alle er fra Hirtshals-området, er løsladt igen, og har tilstået. Sagerne overgives til de sociale myndighederne. Pistolen viste sig at være en start-pistol.

Referat:
Tre drenge på 11, 14 og 15 år blev lørdag anholdt for at have truet flere personer med en pistollignende genstand.